Datum: 23. 8. 2023

**INFORMACIJA V ZVEZI Z NOVIM SISTEMOM DOVOLJENJ ZA ZASADITEV VINSKE TRTE IN MOŽNIH PODPORAH**

1. **SISTEM DOVOLJENJ ZA ZASADITEV VINSKE TRTE**

* V skladu z veljavno EU zakonodajo in Uredbo o sistemu dovoljenj za zasaditev vinske trte je potrebno za sajenje vinogradov predhodno pridobiti dovoljenje za zasaditev vinske trte.
* Izjema so le tisti vinogradi, ki so manjši od 0,1 ha in so namenjeni izključno za pridelavo vina, namenjenega porabi v vinogradnikovi družini.
* Ločimo 2 vrsti dovoljenj:
* Dovoljenja za ponovno zasaditev (krčenje obstoječega vinograda in sajenje na isti ali drugi lokaciji istega kmetijskega gospodarstva; omejitev ni, pridobi ga vsak, ki krči in poda vlogo) in
* Dovoljenja za novo zasaditev (sajenje na novi površini, brez predhodne krčitve; takih dovoljenj se lahko izda le v okviru razpoložljive 'kvote', ki od leta 2023 dalje znaša 172,04 ha letno).
* Če prejete vloge za izdajo dovoljenj za novo zasaditev presegajo razpoložljivo 'kvoto', MKGP izveden izbirni postopek = prednostni kriteriji glede na obseg vinogradov, ki jih obdeluje posameznik (največ točk, če obdeluje 3-10ha, najmanj, če obdeluje pod 0,5ha), nagib zemljišča (več točk za večji nagib) in predhodno ravnanje (nima nedovoljenih nasadov, neizkoriščenih dovoljenj). V izbirnem postopku se na podlagi točkovanja določi vrstni red vlog, katerim upravne enote izdajo dovoljenja do porabe razpoložljive 'kvote'.
* Vlogo za pridobitev dovoljenja za novo zasaditev se vloži na upravno enoto, kjer je pridelovalec vpisan v register pridelovalcev grozdja in vina, do 30. junija pred vinskim letom, v katerem se bo izvedlo sajenje novega vinograda (npr. za sajenje jeseni 2024 ali spomladi 2025 je treba vlogo vložiti do 30. 6. 2024.
* Vloge za pridobitev dovoljenja za ponovno zasaditev vinske trte (na podlagi predhodne krčitve), pa se lahko vloži kadarkoli pred začetkom sajenja vinograda.
* Na podlagi vloge za izdajo dovoljenja upravna enota izda:
* dovoljenje za ponovno zasaditev takoj po obravnavi vloge,
* dovoljenje za novo zasaditev pa do 1. avgusta (po prejemu vseh vlog do 30. 6. najprej MKGP preveri ali je presežena razpoložljiva kvota in če je, izvede izbirni postopek).

1. **PODPORE ZA SAJENJE VINSKE TRTE**

* Za zasaditev vinske trte, ki se izvaja na podlagi dovoljenja za ponovno zasaditev (predhodna krčitev vinograda), je možno uveljavljati podporo za prestrukturiranje vinogradov (sredstva za intervencije v vinskem sektorju iz Strateškega načrta 2023-2027).
* Za zasaditev vinske trte, ki se izvaja na podlagi dovoljenja za novo zasaditev (sajenje novih vinogradov, brez predhodne krčitve), pa je možno uveljavljati podporo v okviru intervencij za naložbe v kmetijska gospodarstva (intervencije za razvoj podeželja iz Strateškega načrta 2023-2027).

Pripravila: Mojca Jakša